|  |
| --- |
| **ŠPORT**   * Tudi danes si pripravi uro. Lahko se postaviš tako, da jo gledaš. * Teci na mestu – Velik sekundni kazalec naj naredi dva kroga, šele potem se ustavi. * Potrebuješ teniško žogico. Če je nimaš doma, vzemi žogico narejeno iz časopisnega papirja (zmečkan v kepo, ovit v lepilni trak) in jo poskusi vsaj 10 krat pravilno vreči v daljino. Pravilno pomeni, da vržeš po postopku, kot smo se učili v šoli - v zrak. Nikakor ne meči postrani in v tla.   **PRAVILEN POSTOPEK METANJA ŽOGICE Z MESTA V DALJINO:**  • na ENA: se postaviš na črto sonožno in postaviš desno stopalo (desničarji) oz. levo stopalo (levičarji) nazaj za približno en korak; roko, v kateri držiš žogico, v komolcu pokrčiš (zgornji del roke pa je v višini ramen) in jo močno zasukaš nazaj - zaročiš (začutiti moraš rahlo bolečino v lopaticah); pazi, da dlani ne boš postavil-a za glavo, ampak jo oddaljiš nekoliko stran od ušesa; prosta roka (v kateri nimaš žogice) je iztegnjena naprej (tudi prsti so iztegnjeni).  • na DVA: preneseš težo telesa na zadnjo nogo (pri tem zadnjo nogo rahlo pokrčiš in se nanjo nasloniš), prednja noga je iztegnjena, pogled je v smeri leta žogice (naprej); telo je še vedno usmerjeno naprej (NE vstran) in je zravnano (ne upogibaj se v bokih).  • na TRI: roko, v kateri držiš žogico, obrneš tako, da je dlan obrnjena navzgor in jo iz pokrčenega položaja iztegneš naprej ter z vso močjo vržeš žogico; pazi, da žogice ne boš usmeril-a v tla, ampak naprej/rahlo v zrak. Le tako bo daaaaleč letela. |
| **MATEMATIKA**   * Pripravi si karo zvezek. Z rdečim pisalom napiši naslov **URA in MINUTA**   *Pod naslov zapiši in dopolni:*  Ena ura zapišemo krajše 1 h  Ena minuta zapišemo krajše min  Ena ura je enako kot 60 minut  1 h = 60 min  5 ur = 5 h 4 minute = 4 min  23 ur = \_\_\_\_\_\_ 22 minut = \_\_\_\_\_  16 ur =\_\_\_\_\_\_\_ 37 minut = \_\_\_\_\_  75 ur = \_\_\_\_\_\_\_ 1 minuta = \_\_\_\_\_  29 h + 24 h =\_\_\_\_\_ 100 min – 72 min = \_\_\_\_\_  75 h +\_\_\_\_= 93 h \_\_\_\_ min – 15 min = 27 min  \_\_\_\_\_ min + 22 min = 51 min 73 h – 39 h = \_\_\_\_\_\_h    *Zdaj pa prepiši še računske zgodbe in jih reši.*  Manja vsak dan sprehaja svojega psa. Sprehod traja 2 uri.  Koliko ur na teden Manja sprehaja svojega psa?  R:  O:  Tretješolci imajo na teden 22 ur pouka.  Koliko ur pouka imajo na mesec (4 tedni)?  R:  O:  Jure je za pisanje domače naloge in učenje porabil 40 minut. Četrtino časa je porabil za matematično nalogo, petino vsega časa je porabil za učenje poštevanke, preostali čas pa je pisal nalogo za slovenščino.  Koliko časa je delal matematično nalogo?  Koliko časa se je učil poštevanko?  Koliko časa je pisal nalogo za slovenščino?  R:  O:   * **SDZ 2, str. 41**   15. naloga reši naloge z besedilom. Pri tem upoštevaj dogovorjen postopek reševanja (preberi, podčrtaj, nariši, izračunaj, odgovori, preveri).  Pazi na zapis merskih enot v računih in pri odgovorih.  Ponovim  Reši naloge za ponovitev poštevanke. |
| **SLOVENŠČINA**  Danes je dan mamic. Tvoji mamici preberi pesem MAMA JE ENA SAMA in jo nato prepiši v šolsko pisanko. Pesem zapisuj po kiticah in točno tako kot je spodaj zapisana. Tvojo mamico tudi nariši.  Tone Pavček  **MAMA JE ENA SAMA**  **Mama je ena sama,**  **prva radost je mama,**  **prvi spev nina-nana,**  **prva beseda: mama!**  **Dajmo vse rože mami,**  **dajmo vsa sonca mami,**  **pesem, ki v nas se drami,**  **dajmo, zapojmo mami:**  **Naj ne ostane brez mame**  **nihče na širnem svetu,**  **naj žive naše mame,**  **mame-najlepše na svetu!**  Pesem Mama je ena sama ima tri kitice. Ti dodaj še četrto, v njej opiši tvojo mamo.  Mamo razveseli še enkrat. Pesem ji preberi s tvojo dodano četrto kitico. |